ประวัติศาสตร์เศรษฐกิจ

ประวัติศาสตร์เศรษฐกิจ () คือการศึกษาประวัติศาสตร์โดยใช้เครื่องมือเชิงระเบียบวิธีทางเศรษฐศาสตร์ หรือให้ความสนใจเป็นพิเศษกับปรากฏการณ์ทางเศรษฐกิจ การวิจัยดำเนินการโดยใช้วิธีการทางประวัติศาสตร์ วิธีการทางสถิติ และการประยุกต์ใช้ทฤษฎีเศรษฐศาสตร์กับสถานการณ์และสถาบันทางประวัติศาสตร์ สาขาวิชานี้สามารถครอบคลุมหัวข้อที่หลากหลาย เช่น ความเท่าเทียม การเงิน เทคโนโลยี แรงงาน และธุรกิจ โดยเน้นที่การทำให้เศรษฐกิจกลายเป็นส่วนหนึ่งของประวัติศาสตร์ การวิเคราะห์เศรษฐกิจในฐานะหน่วยพลวัต และการพยายามให้ข้อมูลเชิงลึกเกี่ยวกับวิธีการจัดโครงสร้างและแนวคิด

นักประวัติศาสตร์เศรษฐกิจใช้ทั้งข้อมูลเชิงปริมาณและเชิงคุณภาพในการทำความเข้าใจบริบททางประวัติศาสตร์ที่เหตุการณ์ทางเศรษฐกิจสำคัญ ๆ เกิดขึ้น โดยมักมุ่งเน้นไปที่พลวัตเชิงสถาบันของระบบการผลิต แรงงาน และทุน รวมถึงผลกระทบของเศรษฐกิจต่อสังคม วัฒนธรรม และภาษา นักวิชาการในสาขานี้อาจวิเคราะห์จากมุมมองของสำนักความคิดเศรษฐกิจต่าง ๆ เช่น เศรษฐศาสตร์กระแสหลัก เศรษฐศาสตร์สำนักออสเตรีย เศรษฐศาสตร์สำนักมาคส์ เศรษฐศาสตร์สำนักชิคาโก และเศรษฐศาสตร์สำนักเคนส์

ประวัติศาสตร์เศรษฐกิจมีหลายสาขาวิชาย่อย วิธีการทางประวัติศาสตร์มักถูกนำมาใช้ในประวัติศาสตร์การเงินและธุรกิจ ซึ่งมีความทับซ้อนกับประวัติศาสตร์สังคม เช่น ประวัติศาสตร์ประชากรศาสตร์และประวัติศาสตร์แรงงาน ในสาขาวิชาย่อยไคลโอเมตริกส์ นักเศรษฐศาสตร์จะใช้วิธีการเชิงปริมาณ (เศรษฐมิติ)See, for example, "Cliometrics" by Robert Whaples in S. Durlauf and L. Blume (eds.), The New Palgrave Dictionary of Economics, 2nd ed. (2008). Abstract  ส่วนในประวัติศาสตร์ทุนนิยม นักประวัติศาสตร์อธิบายจะประเด็นและกระบวนการทางประวัติศาสตร์เศรษฐกิจจากมุมมองทางประวัติศาสตร์

หมวดหมู่:ประวัติศาสตร์เศรษฐกิจ
หมวดหมู่:สาขาวิชา
หมวดหมู่:สาขาของประวัติศาสตร์

อ้างอิง